**Lapin liikenne** kulkee Lapissa pitkin teitä, rautateitä ja ilmateitse. Lapissa sijaitsee muun muassa Suomen pohjoisin rautatieasema, Kolarin rautatieasema.

Kolarin rautatieasema on Suomen pohjoisin.

Maantieliikenne
---------------

Lapin tieyhteydet ovat liikennemääriin nähden melko kattavat etenkin pohjois-eteläsuunnassa. Valtatie 4 kulkee Etelä-Suomesta Kemin, Rovaniemen, Sodankylän ja Utsjoen kautta Norjan rajalle. Lisäksi siihen liittyy Sodankylässä valtatie 5. Maailman pohjoisin moottoritie sijaitsee Torniossa valtatiellä 29, joka jatkuu edelleen Ruotsin Haaparannalle. Lapissa on useita maanteiden rajanylityspaikkoja niin Ruotsin, Norjan kuin Venäjän vastaisilla rajoilla.

Rautatieliikenne
----------------

Kolarin rautatieaseman lisäksi Lapissa sijaitsee rautatieasemia Rovaniemellä, Kemijärvellä, Misissä, Muurolassa, Tervolassa, Kemissä, Ylitorniossa ja Pellossa. Lapin rautatieasemilla on matkustajia vuosittain noin 670 tuhatta matkustajaa. Rautatieasemista keskeisimpiä ovat Rovaniemen, Kemin, Kemijärven ja Kolarin asemat. Matka Helsingistä Rovaniemelle junalla voi kestää jopa 12 tuntia.

Lentoliikenne
-------------

Lapissa sijaitsee kaikkiaan viisi käytössä olevaa lentoasemaa. Lapissa suurin lentoasema on Rovaniemen lentoasema, joka on myös kolmanneksi suurin lentoasema Suomessa matkustajamäärällä mitaten. Muita lentoasemia Lapissa ovat Kittilän lentosema, Ivalon lentoasema, Enontekiön lentoasema ja Kemi-Tornion lentoasema.

Rovaniemen lentoasema maaliskuussa 2009.
Norwegianin lentokone Rovaniemen lentoasemalla.
Lapin lentoasemaverkko on maakunnan kokoon ja asukasmäärään nähden varsin kattava.

Talvella Lappiin menee suoria lentoja muun muassa Lontoosta, Manchesterista, Münchenista, Frankfurtista, Berliinistä ja Zürichistä.

Vuonna 2019 Lapin lentoasemilla oli 1,4 miljoonaa matkustajaa. Rovaniemen lentoasemalla kulki vuonna 2018 yli 570 tuhatta matkustajaa, Kittilässä 320 tuhatta, Ivalossa 210 tuhatta ja Kemi-Torniossa noin 100 tuhatta.

Suomen lentoasemista vastaava Finavia toteutti Rovaniemen, Ivalon ja Kittilän lentoasemille yli 55 miljoonan euron arvoisen kehitysohjelman, jonka tarkoitus oli nostaa ja parantaa näiden lentoasemien asiakaskokemusta ja palvelutasoa.

Joukkoliikenne
--------------

Paikallisliikennettä liikennöidään Lapissa Kemi-Tornion alueella, Rovaniemellä ja Kemijärvellä. Lapin alueella on useita kuljetus- ja linja-autoyrityksiä. Sekä lentoasemilta että rautatieasemilta on sujuvat joukkoliikenneyhteydet lähimpään keskustaan tai matkailukohteisiin.

Lähteet
-------

1. ↑  Suomen pohjoisimman aseman erikoiset järjestelyt ihmetyttävät turisteja: Lippuautomaatti lähes aina rikki, matkailupalvelua ei ole *mtvuutiset.fi*.  28.1.2018. Viitattu 7.11.2020.
2. ↑  Rautatieasemat ja reittikartta - VR *www.vr.fi*.  Arkistoitu 29.10.2020. Viitattu 7.11.2020.
3. ↑
4. 1 2 3
5. ↑  How to Travel to Lapland Finland for Film Productions | Film Lapland *House of Lapland*.  18.5.2017. Viitattu 7.11.2020. (englanniksi)
6. 1 2  Lapin lentokentät *Euroopan lentokentät*.  5.5.2019. Viitattu 7.11.2020.
7. ↑  Pohjoisen napapiirin ja joulupukin virallinen lentoasema Rovaniemi avattiin 80 vuotta sitten | lentoposti.fi *www.lentoposti.fi*.  20.6.2020. Viitattu 7.11.2020.
8. ↑  Transportation - Traveling to Lapland | Visit Finnish Lapland *House of Lapland*.  6.11.2017. Viitattu 7.11.2020. (englanniksi)
9. ↑  Infograafi: Lentoliikenne Lapissa 2019 *House of Lapland*.  17.1.2020. Viitattu 7.11.2020.
10. ↑  Lapin lentoliikenne kasvoi yli 20 prosenttia viime vuonna *Yle Uutiset*. Viitattu 7.11.2020.
11. ↑  Lapin lentoasemilla voimakasta kasvua *Koillissanomat.fi*. Viitattu 7.11.2020.
12. ↑  Finavia käynnistää 55 miljoonan euron investointiohjelman Lapin lentoasemilla | Finavia *www.finavia.fi*. Viitattu 7.11.2020.
13. ↑  Getting around Lapland *Visit Lapland*.  Arkistoitu 4.12.2020. Viitattu 7.11.2020. (englanniksi)
14. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Lapin liikenne**.